# data[].attributes.headline
🍀 Zelena tura u Kapadokiji: Početak mog job shadowinga

# data[].attributes.subject
🍀 Zelena tura u Kapadokiji: Početak mog job shadowinga

# data[].attributes.body
👣 Svoj job shadowing u Turskoj započela sam sudjelovanjem na tzv. Zelenoj turi (Green Tour), cjelodnevnoj vođenoj avanturi koja me odvela u južnu Kapadokiju – regiju poznatu po svojim prirodnim ljepotama i povijesnim lokalitetima.

🤝 Međunarodno druženje s kolegama iz Španjolske. Ova tura bila je i posebna prilika za upoznavanje sa španjolskim nastavnicima i njihovim učenicima iz Andaluzije, koji su u istom terminu također bili na job shadowingu. Radilo se o troje profesora engleskog jezika i osmero korisnika iz ustanove za obrazovanje odraslih. Razmjena iskustava i prvi razgovori dodatno su obogatili dan i postavili temelje za daljnju međunarodnu suradnju.

📍 Itinerar naše Zelene ture može se vidjeti na fotografijama i pripadajućim opisima u nastavku. ⬇️

# data[].attributes.headline
📌 Lov na balone i čarolija zore u Kapadokiji 🎈🌄

# data[].attributes.subject
📌 Lov na balone i čarolija zore u Kapadokiji 🎈🌄

# data[].attributes.body
Nakon što smo dva dana ranije i sami letjeli balonom, ovaj put smo odlučili doživjeti balonsku čaroliju s tla – kao promatrači i “lovci na prizore”. Dan smo započeli u zoru, upućujući se prema Göremeu, gdje se svakog jutra odvija pravi spektakl poznat kao "chasing the balloons", odnosno lov na balone 🎥📸 – aktivnost u kojoj brojni posjetitelji s kamerama u rukama, traže najbolji kadar kako bi uhvatili trenutak kad se nebo ispuni šarenilom.

Posjetili smo dva različita vidikovca u okolici Göremea. Prvi je bio posebno živahan – mnoštvo automobila, ljudi, retro crveni kabrioleti spremni za fotoseanse i čak jedno vjenčanje u pozadini stvarali su dojam kao da smo na filmskom setu. 🎬🚗💍

Drugi vidikovac bio je smirenija zelena livada s koje su se baloni uzdizali gotovo iznad naših glava. Tamo se odvijalo i profesionalno fotografiranje u tzv. "flying dress" – lepršavim haljinama koje u pokretu stvaraju efekt filmske elegancije. 👗📸 Lokacije poput ove često se nalaze u poznatim dolinama kao što su Love Valley ili Rose Valley.

# data[].attributes.headline
🟢🏰🧱 Kayasehir – podzemni grad ispod dvorca (Rock City)

# data[].attributes.subject
🟢🏰🧱 Kayasehir – podzemni grad ispod dvorca (Rock City)

# data[].attributes.body
Posjetili smo Kayasehir, podzemni grad smješten ispod dvorca u Nevşehiru. Riječ je o jednom od najnovijih arheoloških otkrića u Kapadokiji, koji otkriva čitav labirint tunela, prostorija i crkava isklesanih u vulkanskoj stijeni. Iako je istraživanje još u tijeku, već sada pruža uvid u život pod zemljom i povijesnu slojevitost ovog kraja.

🧐 Zanimljivost: Kayasehir je površinom veći čak i od podzemnog grada Derinkuyua, no nije toliko dubok. Vjeruje se da su u njemu živjeli i kršćani, ali i drugi narodi koji su tražili zaklon kroz stoljeća.

# data[].attributes.body
Smješten na vrhu vulkanske stijene u središtu grada Nevşehira, ovaj obnovljeni dvorac pruža fantastičan pogled na okolicu i skriva jedan od najnovijih arheoloških bisera – ulaz u podzemni grad Kayasehir! Iako točan datum gradnje nije poznat, današnji oblik dvorca potječe iz osmanskog razdoblja.

📍 Zašto je poseban?
Ispod dvorca pronađen je spomenuti najveći poznati podzemni grad u Turskoj, još uvijek djelomično zatvoren za javnost. Istraživanja su otkrila kuhinje, crkve, vodene sustave i prostorije koje povezuju dvorac s velikom mrežom tunela.

# data[].attributes.body
Pogled s vrha dvorca Nevşehir 🏰

# data[].attributes.headline
🟢🌊 Narlıgöl Volcanic Lake - vulkansko jezero u krateru

# data[].attributes.subject
🟢🌊 Narlıgöl Volcanic Lake - vulkansko jezero u krateru

# data[].attributes.body
Ovo čarobno kratersko jezero smješteno je u regiji Aksaray, na rubu Kapadokije. Narlıgöl je nastao unutar ugašenog vulkana i poznat je po svojoj gotovo savršenoj srcolikoj formi kada se gleda iz zraka. Jezero je termalno, što znači da voda ima prirodno povišenu temperaturu i koristi se u ljekovite svrhe – lokalci vjeruju da je dobra za kožu i reumu.

🌿 Okruženo vulkanskim brežuljcima i tišinom, ovo mjesto pruža savršen predah od gužve – priroda, mir i zanimljiva geološka priča u jednom.

# data[].attributes.headline
🟢🌄 Ihlara dolina – zelena oaza Kapadokije

# data[].attributes.subject
🟢🌄 Ihlara dolina – zelena oaza Kapadokije

# data[].attributes.body
Ihlara je spektakularna kanjonska dolina duga oko 14 km, urezana duboko u vulkansku stijenu. Kroz nju vijuga rijeka Melendiz, koja je stoljećima oblikovala ovu dolinu i omogućila život usred sušne regije.

🎵 Zanimljivost:
Kolega iz Španjolske je usporedio ime rijeke Melendiz s imenom poznatog španjolskog pjevača Melendija – što im je ovo mjesto učinilo još zabavnijim i upečatljivijim! 😄

💧 Uz rijeku su nastale brojne pećinske crkve i samostani, skrivene u liticama, a prirodna hladovina i voda čine ovo mjesto jedinstveno mirnim i osvježavajućim.

🚶‍♀️ Ihlara je omiljena među putnicima zbog lagane šetnje uz rijeku, ptičjeg pjeva i mogućnosti da se doslovno zakorači u povijest uklesanu u stijenu.

# data[].attributes.body
Smješten na kraju Ihlara doline, Selime je najveći pećinski samostan u Kapadokiji. Uklesan visoko u stijeni, ovaj ranokršćanski kompleks obuhvaća crkvu, kuhinju i zajedničke prostorije koje su koristili redovnici.

🔹 Rijeka Melendiz koja prolazi kroz Ihlara dolinu nastavlja teći prema Selime selu, koje se nalazi na njezinom izlazu iz kanjona.

🔹 Most s karakterističnom zelenom ogradom nalazi se u obližnjem selu Belisırma i poznati je foto-spot.

🔹 Selime samostan nalazi se na uzvisini odmah kod izlaza iz Ihlara doline, nedaleko od rijeke.

🧐 Zanimljivost:
Legenda kaže da su redovnici hranu i vodu uzbrdo nosili na leđima, a kroz skriveni prolaz nadzirali dolinu i štitili se od opasnosti.

# data[].attributes.headline
🟢⛪ Ala Church & Bezirhane - spoj vjere i tradicije

# data[].attributes.subject
🟢⛪ Ala Church & Bezirhane - spoj vjere i tradicije

# data[].attributes.body
Ova crkva, smještena u selu Belisırma (u blizini Ihlara doline), datira iz bizantskog razdoblja i poznata je po svojim rezbarijama u stijeni i freskama koje prikazuju biblijske prizore. Ime “Ala” (što znači "šarena" ili "ukrašena") dolazi upravo od boja i detalja u unutrašnjosti crkve.

🧵 U istom kompleksu nalazi se i Bezirhane – tradicionalna radionica za preradu sezama u ulje (bezir). Time ovo mjesto pruža zanimljiv kontrast duhovne i svakodnevne povijesti Kapadokije.

📌 Prolazeći Ihlara dolinom, Ala Church i Bezirhane su sjajna točka za kratko zaustavljanje – tihi prostor urezan u stijenu, gdje se isprepliću vjera, zanat i priroda.

# data[].attributes.body
Nakon šetnje kroz Ihlara dolinu, zasluženo smo se odmorili i ručali u slikovitom Belisırma Seyir restoranu. Drveni stolovi, zelenilo i most s pogledom na kanjon stvorili su pravi ugođaj - savršeno mjesto za predah i fotografiranje! 📷🌿

# data[].attributes.headline
🟢🧶 Carpet Village – tradicija utkane ljepote

# data[].attributes.subject
🟢🧶 Carpet Village – tradicija utkane ljepote

# data[].attributes.body
Tijekom posjeta Carpet Villageu uronili smo u svijet tkanja, boja i priča koje nose tradicionalni turski tepisi od vune i svile. Naučili smo o različitim vrstama tkanja i vidjeli kako nastaju uzorci s tisućama sitnih čvorova, uz prirodne boje i drevne tehnike koje se prenose generacijama.
Neki od najfinijih tepiha zahtijevaju čak od 5 mjeseci do 3 godine predanog rada!

Posebno nas se dojmio svileni tepih koji mijenja boju ovisno o kutu svjetlosti – prava umjetnost zanata! ✨

# data[].attributes.body
🎯 I osobno sam isprobala napraviti nekoliko čvorova – zanimljivo i izazovno iskustvo koje još više budi poštovanje prema ovom drevnom zanatu. 💖

🧵 Zanimljivost: Koristi se tradicionalna tehnika dvostrukog turskog čvora, poznata po trajnosti i preciznosti.

# data[].attributes.headline
🟢🧞‍♂️ Leteći tepisi (ili barem skoro! 😄)

# data[].attributes.subject
🟢🧞‍♂️ Leteći tepisi (ili barem skoro! 😄)

# data[].attributes.body
Kad su u Carpet Villageu rasprostrli tepihe pred nama, izgledalo je kao da će stvarno poletjeti kao iz Aladinove priče! 🧞‍♂️
🎥 Video ne prikazuje magiju – samo vještinu. No, u tom sam trenutku pomislila: "Čekaj, je l’ ovo CGI uživo?" 😄🧶✨💨

# data[].attributes.headline
🟢🕊️ Dolina golubova – ptičja perspektiva Kapadokije

# data[].attributes.subject
🟢🕊️ Dolina golubova – ptičja perspektiva Kapadokije

# data[].attributes.body
Šetnja Dolinom golubova (Pigeon Valley) donosi pogled na dramatične stijene, bajkovite dimnjake i brojne golubinjake uklesane u stijene.
Ove rupe nekada su služile za uzgoj golubova čiji je izmet bio dragocjeno gnojivo za vinograde – genijalna simbioza prirode i čovjeka!🍇

Pogled na dolinu s vidikovca oduzima dah, a golubovi i dalje kruže kao čuvari ove tihe ljepote. 🕊️⛰️

💌 Zanimljvost: U Kapadokiji postoji i pošta golubovima – u prošlosti su slali poruke preko ovih ptica! 🕊️📬

# data[].attributes.body
Ova tura nije bila samo turistički obilazak, već pravo putovanje kroz vrijeme, kulturu i tradiciju Kapadokije.
Svaki lokalitet nosio je svoju priču, a svaki susret – novu perspektivu.
Za mene, ovo je bio i vrijedan uvod u bogatu povijest regije, ali i inspiracija za moj daljnji rad u okviru job shadowinga.

📚✨ Kapadokija nas uči da pravi doživljaji ne ostaju samo u slikama, nego žive u idejama koje nosimo dalje.

# data[].attributes.headline
🎈 Let balonom iznad Kapadokije: Buđenje iz bajke

# data[].attributes.subject
🎈 Let balonom iznad Kapadokije: Buđenje iz bajke

# data[].attributes.body
Naš dan u Kapadokiji započeo je doslovno na vrhu svijeta — letom balonom u zoru. 🌄🎈 Ovo nije samo turistička atrakcija, već pravi jutarnji ritual, dok se nebo polako rumeni, a svijet se budi.

Letovi balonom u Kapadokiji najčešće se odvijaju u zoru, kada su uvjeti u zraku najstabilniji 🌅. Tijekom ljetnih mjeseci, ponekad su mogući i letovi pred zalazak sunca. 🌇

Baloni najčešće polaze iz dolina oko Göremea, Uçhisara, Çavuşina, Doline ljubavi 💕, Doline ruža 🌹 i Doline mačeva ⚔️ — ovisno o vremenskim uvjetima i smjeru vjetra.

Let traje oko 60 do 90 minuta, a cijelo iskustvo, uključujući prijevoz, pripreme i proslavu nakon slijetanja, traje 3-4 sata.🕒

Pogledi iz zraka bili su apsolutno spektakularni. ✨ Na kraju nas je dočekala mala proslava 🥂 uz pjenušac i certifikate o položenom letu balonom — savršen završetak nezaboravnog jutra! ✅📜

# data[].attributes.headline
🏫 Formalni početak job shadowinga i upoznavanje s turskom školom domaćinom 🎓👀

# data[].attributes.subject
🏫 Formalni početak job shadowinga i upoznavanje s turskom školom domaćinom 🎓👀

# data[].attributes.body
Smještena u središtu Nevşehira 📍, ova je srednja škola specijalizirana za turizam i ugostiteljstvo 🍽️🏨. Obuhvaća razrede od 9. do 12., a učenici se od 10. razreda usmjeravaju u specifične struke poput usluga hrane i pića te usluga smještaja i putovanja ✈️🛏️.

Škola nudi praktičnu nastavu u vlastitom aplikacijskom hotelu i restoranima, pružajući učenicima stvarno radno iskustvo 👨‍🍳👩‍💼. Osim toga, učenici obavljaju praksu u lokalnim turističkim objektima, što im omogućuje stjecanje vrijednih znanja i vještina za buduću karijeru.

Kapadokya Mesleki ve Teknik Anadolu Lisesi pokazuje sve veći interes za 🌱 zelene politike, primjenu inovativne nastave te uključivanje digitalnih alata u obrazovni proces 💡💻, čime se njihova praksa značajno usklađuje s ciljevima naše Erasmus+ akreditacije. 🌍

❗ Važno je napomenuti da ova škola nije bila moja inicijalno predviđena destinacija za job shadowing. Prema planu i profilu naše škole, trebala sam obaviti stručno usavršavanje u ustanovi sličnog usmjerenja. Međutim, organizatorica mobilnosti odlučila je pojednostaviti logistiku tako što je sve sudionike, uključujući i mene, pridružila istoj školi u kojoj je boravila skupina iz Španjolske. Iako je to u početku izazvalo zbunjenost, iskustvo se ipak pokazalo vrijednim zahvaljujući otvorenosti škole i zanimljivim uvidima u njihov rad. 🤝

# data[].attributes.headline
🎓 Orijentacijska sesija i prvi dojmovi: uvod u turski obrazovni sustav

# data[].attributes.subject
🎓 Orijentacijska sesija i prvi dojmovi: uvod u turski obrazovni sustav

# data[].attributes.body
Naš formalni dio job shadowinga započeo je orijentacijskom sesijom 📚 koja je uključivala srdačnu dobrodošlicu 🤝 i uvod u turski obrazovni sustav.

Tijekom dana imali smo priliku upoznati se i s radom škole te steći uvid u njezinu svakodnevicu, organizaciju i obrazovne prioritete 🏫. Promatrali smo nastavu engleskoga jezika u 9. razredu, u kojoj su korištene interaktivne metode i suvremeni pristupi poučavanju. Prisustvovali smo i satu ruskoga jezika u 12. razredu, koji je također bio vođen u interaktivnom duhu, uz uključivanje učenika u komunikaciju.

Planirana lekcija njemačkoga jezika, nažalost je bila otkazana zbog administrativno-organizacijskih razloga. 🗂️

# data[].attributes.headline
Promatranje nastave engleskoga jezika uz interaktivne vježbe ✍️📚

# data[].attributes.subject
Promatranje nastave engleskoga jezika uz interaktivne vježbe ✍️📚

# data[].attributes.body
Svaka je učionica opremljena pametnom pločom koja omogućuje nastavnicima da kombiniraju tradicionalne metode poučavanja s digitalnim alatima, čime se povećava angažman učenika i prilagođava nastava različitim stilovima učenja. Učitelji mogu koristiti multimedijalne sadržaje, interaktivne vježbe i aplikacije koje potiču suradničko učenje.

# data[].attributes.headline
Ruski jezik iz prve ruke - učenici u fokusu 👀📚

# data[].attributes.subject
Ruski jezik iz prve ruke - učenici u fokusu 👀📚

# data[].attributes.body
Integracija pametnih ploča u nastavu predstavlja značajan korak prema digitalizaciji obrazovanja u Turskoj, omogućujući učenicima i nastavnicima pristup suvremenim alatima za učenje i poučavanje.

# data[].attributes.headline
📚 O pametnim pločama u turskim školama: Inovacija kroz projekt FATİH

# data[].attributes.subject
📚 O pametnim pločama u turskim školama: Inovacija kroz projekt FATİH

# data[].attributes.body
Na priloženim fotografijama s nastave engleskog i ruskog jezika jasno se vidi korištenje pametnih ploča, što svjedoči o integraciji digitalnih tehnologija u turski obrazovni sustav. Saznali smo da su ove interaktivne ploče ključni element projekta FATİH (Fırsatları Artırma ve Teknolojiyi İyileştirme Hareketi – Pokret za povećanje mogućnosti i poboljšanje tehnologije), koji je turska vlada pokrenula 2010. godine s ciljem modernizacije obrazovanja.

Projekt FATİH obuhvatio je:

Instalaciju 620.000 pametnih ploča u učionicama diljem zemlje

Distribuciju tablet računala za 17 milijuna učenika i milijun nastavnika

Uvođenje širokopojasnog interneta u sve škole

Razvoj digitalnih obrazovnih sadržaja, uključujući e-knjige, multimedijalne lekcije i interaktivne aplikacije.

Jedan od glavnih dobavljača ovih pametnih ploča je turska tvrtka Vestel, koja je razvila interaktivne LCD ploče posebno za potrebe projekta FATİH. Ova inicijativa ne samo da je unaprijedila obrazovni sustav, već je i potaknula domaću tehnološku industriju.

# data[].attributes.headline
📌 Susret s ravnateljem: turska gostoljubivost i međunarodna suradnja 🤝☕🎁

# data[].attributes.subject
📌 Susret s ravnateljem: turska gostoljubivost i međunarodna suradnja 🤝☕🎁

# data[].attributes.body
Kod ravnatelja škole domaćina doživjeli smo pravu tursku gostoljubivost. Uz miris svježe pripremljene turske kave i čaja, uživali smo u tradicionalnim slasticama, a prema običaju, ruke su nam bile osvježene miomirisnom kolonjskom vodom – gestom dobrodošlice i poštovanja. 🍬🌸

Kao znak pažnje, ravnatelj nam je uručio unikatno izrađene drvene suvenire u obliku zračnih balona, simbola Kapadokije, što nas je posebno dirnulo. 🎈🎁

Naravno, mi smo mu uzvratili gestom – uručili smo mu simbolične poklone iz Hrvatske i Španjolske, čime smo željeli izraziti zahvalnost na gostoprimstvu i otvorenosti za suradnju.

Tijekom susreta, razmijenili smo iskustva o obrazovnim sustavima Turske, Hrvatske i Španjolske, diskutirajući o sličnostima i razlikama u pristupima obrazovanju. 📚🌍

Ravnatelj nas je također pozvao da sljedeće godine, u travnju 2026., sudjelujemo s našim učenicima na međunarodnom kulinarskom natjecanju GastroErasmus Culinary Competition. Iako su prethodna izdanja natjecanja održana u Manavgatu, točna lokacija za 2026. još nije službeno potvrđena. Ovaj događaj okuplja učenike iz različitih europskih zemalja, pružajući im priliku za usavršavanje kulinarskih vještina i međukulturnu razmjenu. 🍽️✨

📌 Za više informacija preporučuje se praćenje službene stranice gastroerasmus.com.

# data[].attributes.headline
📌 Zaključak dana: istraživanje Nevşehira i trenuci za pamćenje 🕌🤳✨

# data[].attributes.subject
📌 Zaključak dana: istraživanje Nevşehira i trenuci za pamćenje 🕌🤳✨

# data[].attributes.body
Nakon službenog dijela programa, iskoristili smo poslijepodne za opuštanje, druženje i dogovaranje nadolazećih aktivnosti.

Šetnjom kroz središte Nevşehira otkrili smo i njegovu povijesnu dimenziju – posjetili smo impozantnu Kurşunlu džamiju, izgrađenu u 17. stoljeću, koja se ističe svojom olovnom kupolom i arhitektonskom ljepotom. 🏛️🧭

Na fotografijama iz kolaža može se vidjeti i moj trenutak poštovanja prema lokalnoj tradiciji – nosila sam hidžab (maramu koja prekriva kosu i vrat), što je uobičajena praksa prilikom ulaska u džamije u Turskoj. 🧕📸

Dan smo zaključili ispunjeni dojmovima i zahvalni na svim kulturnim i osobnim iskustvima koje Erasmus pruža – jer upravo u takvim trenucima povezivanja i poštovanja različitosti leži prava vrijednost ove razmjene. 🌍💬

# data[].attributes.body
Iako nas je tog jutra dočekalo oblačno nebo, sivo platno iznad nas samo je dodatno istaknulo živopisne balone – atmosfera je bila pomalo mistična i gotovo nestvarna. ☁️🎨✨

Ova ranojutarnja ekspedicija ostavila nas je bez daha i podsjetila da Erasmus ne živi samo u učionicama – već u svakom pogledu, susretu i trenutku koji proširuje horizonte. 🌍💫

# data[].attributes.headline
📌 Od lova na balone do učionice i kuhinje: raznoliki ritmovi jednog dana u Kapadokiji 🎈📚🍽️

# data[].attributes.subject
📌 Od lova na balone do učionice i kuhinje: raznoliki ritmovi jednog dana u Kapadokiji 🎈📚🍽️

# data[].attributes.body
Nakon što smo dan započeli nezaboravnim jutarnjim doživljajem promatranja balona u zoru, uslijedio je formalni dio programa ispunjen učenjem, interakcijom i kulturnom razmjenom.

Dan je bio ispunjen različitim aktivnostima:

📚 Nastava stranih jezika

🍴 Radionica pripreme tradicionalnog jela

🧠 Razgovor sa školskom psihologinjom

# data[].attributes.headline
🕰️📲 Pametna ploča, pametni zadaci – njemački jezik u digitalnoj učionici ✨

# data[].attributes.subject
🕰️📲 Pametna ploča, pametni zadaci – njemački jezik u digitalnoj učionici ✨

# data[].attributes.headline
⏰⏳ Vrijeme na njemačkom jeziku – kad sat postane nastavna tema

# data[].attributes.subject
⏰⏳ Vrijeme na njemačkom jeziku – kad sat postane nastavna tema

# data[].attributes.headline
🎓 Ruski jezik – otkrivanje hobija i interesa na stranom jeziku

# data[].attributes.subject
🎓 Ruski jezik – otkrivanje hobija i interesa na stranom jeziku

# data[].attributes.body
Učenici su na satu ruskog jezika učili kako razgovarati o svojim hobijima i interesima. Kroz interaktivne vježbe i dijaloge, usvajali su osnovne izraze i fraze koje im omogućuju da predstave svoje slobodno vrijeme i aktivnosti koje vole.

# data[].attributes.headline
📖 Turski jezik i književnost – od lirike do jezika zviždanja 🎶

# data[].attributes.subject
📖 Turski jezik i književnost – od lirike do jezika zviždanja 🎶

# data[].attributes.body
Na satu turskog jezika i književnosti učenici su istraživali bogatstvo turske lirike, ali i upoznali jedinstveni jezik zviždanja poznat kao kuş dili ili "ptičji jezik". Ova izvanredna metoda komunikacije razvila se prije više od 400 godina u planinskim područjima sjeveroistočne Turske, posebno u selu Kuşköy, kako bi omogućila prenošenje poruka na velike udaljenosti preko dubokih dolina.

Kuş dili nije poseban jezik, već način prenošenja turskog jezika putem zvižduka, koristeći različite tonove i melodije za izražavanje riječi i rečenica. Ova praksa omogućuje komunikaciju na udaljenostima do 5 kilometara.

Zbog razvoja tehnologije i sve manje potrebe za ovakvim načinom komunikacije, broj govornika kuş dili opada. Kako bi se očuvala ova kulturna baština, UNESCO je 2017. godine uvrstio kuş dili na Popis nematerijalne kulturne baštine kojoj je potrebna hitna zaštita.

# data[].attributes.headline
📌 Engleski jezik u akciji: slova, logika i natjecateljski duh 🧠

# data[].attributes.subject
📌 Engleski jezik u akciji: slova, logika i natjecateljski duh 🧠

# data[].attributes.body
Na satu engleskog jezika sudjelovali smo u interaktivnoj timskoj igri koja je tražila više od poznavanja jezika – logičko razmišljanje, brzinu i timsku suradnju.

Prvi dio igre sastojao se od zadataka gdje je svako slovo predstavljalo zagonetku, primjerice:

E – broj bridova triju kocki

M – broj stranica osmokuta

U – broj slova u ovoj rečenici

Nakon što su svi zadaci riješeni, odgovori su služili kao temelji za drugi dio igre s novim izazovima, npr.:

L se dijeli s Z

O plus N

Točnost svih prethodnih odgovora bila je ključ za krajnji rezultat, no dodatni bodovi osvajali su se i za najbrže rješavanje. ⏱️🔥

Ovakav način rada ilustrira pristup obrnute učionice (flipped classroom), gdje učenici aktivno sudjeluju, istražuju, razmišljaju i surađuju, dok učitelj preuzima ulogu mentora i voditelja procesa. Umjesto pasivnog slušanja, učenici su stavljeni u središte nastavnog procesa, čime se potiče dublje razumijevanje i angažman.

Ova aktivnost pokazala je koliko učenje može biti zabavno i poticajno kada se spoje jezik, logika i timski rad!

# data[].attributes.headline
🥘 Yağlama u školskoj kuhinji: gdje se tradicija susreće s Erasmusom

# data[].attributes.subject
🥘 Yağlama u školskoj kuhinji: gdje se tradicija susreće s Erasmusom

# data[].attributes.body
U nastavku dana pridružili smo se radionici kuhanja u školskoj kuhinji, gdje smo uz pomoć učenika i nastavnika pripremali tradicionalno tursko jelo “yağlama” – svojevrsne slojevite palačinke punjene začinjenim mesom, koje podsjećaju na lokalnu verziju lazanja. 👨‍🍳

Radionica je završila zajedničkim ručkom i neformalnim druženjem, tijekom kojeg smo uz briefing o održanim lekcijama razmjenjivali dojmove i iskustva. Ovakav spoj edukacije, kulture i okusa dao je našem danu posebno bogat i sadržajan karakter. ✨

# data[].attributes.headline
📌 Razgovor sa školskom psihologinjom – usporedba stručnih profila u Hrvatskoj i Turskoj

# data[].attributes.subject
📌 Razgovor sa školskom psihologinjom – usporedba stručnih profila u Hrvatskoj i Turskoj

# data[].attributes.body
Nakon opisanih aktivnosti, imala sam priliku razgovarati sa školskom psihologinjom škole domaćina, Hacer Arslan. Razmijenile smo mišljenja o ulozi stručnih suradnika u hrvatskom i turskom obrazovnom sustavu, pri čemu je psihologinja istaknula da u njihovim školama ne postoji zasebna uloga pedagoga – sve funkcije pedagoške i savjetodavne podrške obavlja psihološki savjetnik (Rehberlik ve Psikolojik Danışmanlık).

Kako sam imala puno pitanja, a ona premalo vremena, razgovor smo zaključile dogovorom da ćemo ga nastaviti u petak, kad ćemo imati više prostora za dublju razmjenu stručnih iskustava i dobrih praksi.

Već i ovaj prvi susret bio je izuzetno koristan za razumijevanje različitih pristupa podršci učenicima te organizaciji stručnih službi u školama – i još jedan podsjetnik koliko možemo učiti jedni od drugih. 🤝📘

# data[].attributes.headline
📌 Digitalna svakodnevica turskih učionica – spoj tehnologije i pedagogije 💻🧑‍🏫

# data[].attributes.subject
📌 Digitalna svakodnevica turskih učionica – spoj tehnologije i pedagogije 💻🧑‍🏫

# data[].attributes.body
Tijekom našeg boravka u školi imali smo priliku vidjeti kako turski nastavnici koriste napredne digitalne alate u svakodnevnoj nastavi. Osim interaktivnih pametnih ploča, koje omogućuju prikaz sadržaja u stvarnom vremenu, značajan je i rad na obrazovnim platformama koje funkcioniraju kao digitalni razredi – centralizirano mjesto za materijale, zadatke i praćenje napretka učenika.

Posebno nas se dojmila prezentacija profesorice turskog jezika, koja nam je demonstrirala korištenje jedne takve platforme. Sustav podsjeća na društvene mreže, ali je u potpunosti prilagođen obrazovanju – nastavnici mogu objavljivati lekcije, zadatke, video sadržaje i komunicirati s učenicima. Neki od tih sustava, poput EBA (Eğitim Bilişim Ağı), razvijeni su na nacionalnoj razini i omogućuju pristup nastavnim planovima, testovima i video lekcijama svim školama u Turskoj.

U usporedbi s hrvatskim Loomenom, turske platforme djeluju funkcionalno šire i snažnije integrirane u školski rad. Ovakav pristup ne samo da modernizira obrazovni proces, već potiče aktivno sudjelovanje učenika, razvoj digitalnih kompetencija i omogućuje individualizirano učenje.

# data[].attributes.headline
🕳️ Derinkuyu – podzemna avantura koja nas je spustila duboko u povijest

# data[].attributes.subject
🕳️ Derinkuyu – podzemna avantura koja nas je spustila duboko u povijest

# data[].attributes.body
Nakon završetka formalnog dijela dana, uputili smo se prema još jednoj nevjerojatnoj točki na karti Kapadokije – Derinkuyu podzemnom gradu. Riječ je o impresivnoj mreži tunela i prostorija isklesanih u mekom vulkanskom kamenu, koja se spušta do čak 85 metara dubine. 🌍

Ovaj podzemni labirint nekoć je služio kao sklonište za tisuće ljudi, njihovu stoku i zalihe, a opremljen je prostorima poput kuhinja, spremišta, kapelica i ventilacijskih sustava. Šetnja tim hodnicima bila je pravi put u prošlost – tišina i uski prolazi gotovo su opipljivo prizivali duhove nekih davnih vremena.

Iako je Derinkuyu dugo smatran najvećim podzemnim gradom u Turskoj, kako sam već spomenula prvoga dana, novija arheološka istraživanja u Kayasehiru (također u pokrajini Nevşehir) ukazuju na to da bi upravo taj lokalitet mogao biti još veći i složeniji, potencijalno preuzimajući titulu najvećeg. 🔍

Bez obzira na usporedbe, doživljaj Derinkuyua bio je nevjerojatan – spoj znatiželje, povijesti i divljenja prema ljudskoj snalažljivosti.

# data[].attributes.headline
📅 Iznenadna promjena rasporeda i istraživanje Göremea

# data[].attributes.subject
📅 Iznenadna promjena rasporeda i istraživanje Göremea

# data[].attributes.body
Naš je job shadowing program u Nevşehiru bio privremeno odgođen zbog iznenadne odluke Pokrajinske uprave za obrazovanje (Provincial Directorate of National Education), koja je toga jutra naložila okupljanje svih učenika i nastavnika u konferencijskoj dvorani radi obvezne sjednice o higijenskim standardima u školama.

Budući da u Nevşehiru djeluje veliki broj škola, a prethodno nije bilo jasno naznačeno koje će škole biti uključene, naša škola domaćin obaviještena je u posljednji trenutak, što je dovelo do privremene obustave našeg dnevnog programa.

Ova situacija, iako izvan naše kontrole, poslužila je kao koristan uvid u unutarnje funkcioniranje obrazovnog sustava te način na koji se hitne odluke reflektiraju na svakodnevni školski život – i to ne samo za učenike, već i za goste i međunarodne partnere.

Ipak, dan nismo prepustili slučaju – iskoristili smo priliku i uputili se u Göreme, gdje smo proveli vrijeme istražujući čarobne pejzaže, kulturne tragove i jedinstvene stijene oblikovane erozijom i vulkanskom prošlošću ovog kraja. 🌋🌄

# data[].attributes.headline
🌄 Göreme – srce Kapadokije uklesano u stijene

# data[].attributes.subject
🌄 Göreme – srce Kapadokije uklesano u stijene

# data[].attributes.body
Smješten u samom središtu Kapadokije, Göreme je slikovito naselje poznato po svojim bajkovitim stijenama, podzemnim prostorijama i crkvama uklesanim u vulkanske stijene. Ovaj povijesni lokalitet dio je UNESCO-ove svjetske baštine, a šetnja njegovim ulicama prava je kombinacija prirodne čarolije i ljudske domišljatosti. 🏞️⛪

Najveća atrakcija je Göremski otvoreni muzej, kompleks nekadašnjih samostana i kapela iz ranokršćanskog doba, s očuvanim freskama koje i danas pričaju tisućljetne priče. 🎨✨
📌 Posjet ovom muzeju planiran je za sljedeći dan, u sklopu tzv. Crvene ture (Red Tour), koja obuhvaća najpoznatije znamenitosti Kapadokije.

Göreme je nezaobilazno odredište za sve koji žele doživjeti Kapadokiju izbliza – bilo s tla, bilo iz zraka, uz pogled na balone koji u zoru lebde iznad ovog čudesnog krajolika. 🎈

# data[].attributes.headline
🏘️ Život u Göremeu – više od turističke razglednice

# data[].attributes.subject
🏘️ Život u Göremeu – više od turističke razglednice

# data[].attributes.body
Iako Göreme na prvi pogled izgleda kao čisto turističko mjesto prepuno hotela u stijenama i suvenirnica, u razgovoru s lokalnim stanovnicima saznali smo da tamo još uvijek živi manji broj obitelji. Mnogi od njih bave se turizmom, ugostiteljstvom ili iznajmljivanjem smještaja, a dio mlađih naraštaja preselio se u okolne gradove poput Nevşehira ili Ürgüpa.

Zanimljivo je da su neke kuće, koje su nekad služile za stanovanje, danas pretvorene u butik hotele, no lokalna svakodnevica još uvijek postoji – tu su male trgovine, obiteljski restorani i štandovi s domaćim proizvodima. Taj spoj živog mjesta i turističke destinacije daje Göremeu onaj autentičan šarm koji ga izdvaja od tipičnih “razgledničkih” lokacija. 🧿🍇

# data[].attributes.headline
✨ Zaključak dana: Göreme ostavlja dojam (i traži još vremena)

# data[].attributes.subject
✨ Zaključak dana: Göreme ostavlja dojam (i traži još vremena)

# data[].attributes.body
Dan proveden u Göremeu bio je pun doživljaja – od neplaniranog istraživanja zbog odgođene nastave, preko susreta s jedinstvenim krajolikom i lokalnim pričama, do osjećaja da smo tek zagrebali površinu onoga što ovo mjesto nudi. Jedan dan jednostavno nije dovoljan da se u potpunosti doživi sve što Göreme krije – i nad zemljom, i ispod nje.

Večer smo proveli slobodno, svatko po vlastitim željama – a ja sam iskoristila priliku za pravo tursko opuštanje u hammamu. 🛁🌿
Nakon dana ispunjenog šetnjama i otkrićima, miris eukaliptusa, topla para i masaža u tradicionalnoj kupelji bili su savršen način za zaokružiti doživljaj Kapadokije – i pripremiti se za nova otkrića koja nas čekaju.

# data[].attributes.headline
🔴🗺️ Crvena tura – dan za najpoznatije razglednice Kapadokije

# data[].attributes.subject
🔴🗺️ Crvena tura – dan za najpoznatije razglednice Kapadokije

# data[].attributes.body
Peti dan boravka bio je rezerviran za tzv. Crvenu turu (Red Tour), jednu od najpoznatijih turističkih ruta u sjevernoj Kapadokiji. Ako ste ikad “guglali” Kapadokiju, velika je vjerojatnost da ste upravo ovdje vidjeli većinu fotografija – od vilinskih dimnjaka do dolina koje djeluju kao s drugog planeta.

Ova tura savršen je spoj geografskih čuda, povijesnih lokaliteta i lokalne zanatske tradicije, a uz profesionalnog vodiča sve to dobiva dodatnu dimenziju. Za razliku od Zelene ture, koja vodi prema šumovitim dijelovima, kanjonima i podzemnim gradovima, Crvena tura je vizualno najatraktivnija – i fizički manje zahtjevna.

No, ono što ovaj dan čini uistinu posebnim je i vremenska (ne)prilika – dok smo prijašnjih dana šetali na suncu, a ponegdje nas uhvatila i kiša, ovaj nas je dan iznenadio snijegom! 🌦️❄️
Tako smo tijekom samo jednog tjedna u Kapadokiji iskusili gotovo sva godišnja doba – od proljetnog sunca, preko olujnog vjetra, do zimskih pahulja. Neponovljivo!

📍 Itinerar naše Crvene ture može se vidjeti na fotografijama i pripadajućim opisima u nastavku. ⬇️

# data[].attributes.headline
🔴🏰🗻 Uçhisar Castle: Pogled izvana na najvišu točku Kapadokije

# data[].attributes.subject
🔴🏰🗻 Uçhisar Castle: Pogled izvana na najvišu točku Kapadokije

# data[].attributes.body
Na početku naše Crvene ture, zaustavili smo se kod Uçhisar dvorca – najviše točke Kapadokije, smještene na impresivnih 1.270 metara nadmorske visine. Iako nismo ulazili, već smo ga promatrali izvana, lokalna vodičica nam je ispričala zanimljive detalje o njegovoj povijesti.

Uçhisar dvorac, izrezbaren iz vulkanske stijene, služio je kao strateška obrambena točka tijekom Bizantskog i Seldžučkog razdoblja. Zahvaljujući svojoj visini, vojnici su s njega mogli nadzirati okolne doline i pravovremeno uočiti potencijalne prijetnje. Unutrašnjost dvorca sastoji se od mreže tunela i prostorija koje su nekoć služile kao skloništa i stambeni prostori.

Dok smo promatrali dvorac, zamislili smo kako su vojnici nekada patrolirali tim stazama, štiteći regiju od napadača. Iako danas dvorac više nije u funkciji, njegova impozantna silueta i dalje dominira krajolikom, podsjećajući na bogatu povijest Kapadokije.

# data[].attributes.headline
🔴👘🧥 Ayazel Leather & Fur: Kad se tradicija susretne s modnom pistom

# data[].attributes.subject
🔴👘🧥 Ayazel Leather & Fur: Kad se tradicija susretne s modnom pistom

# data[].attributes.body
Nakon panoramskog pogleda na Uçhisar, naša Crvena tura nas je odvela na neočekivano modno iskustvo u Ayazel Leather & Fur – renomiranu radionicu smještenu u Kapadokiji. Ovdje smo imali priliku svjedočiti spoju tradicionalne turske obrade kože i suvremenog dizajna.

Ayazel je poznat po svojoj vrhunskoj kvaliteti i ručno izrađenim kožnim i krznenim proizvodima. Njihove kolekcije odražavaju bogatu povijest turskog zanatstva, a svaki komad priča svoju priču. Posebno je zanimljivo što su njihovi proizvodi izrađeni s posebnom pažnjom prema detaljima, što ih čini jedinstvenima na tržištu.

Tijekom posjeta, imali smo priliku sudjelovati u modnoj reviji, gdje su neki od nas postali modeli na pisti, noseći njihove elegantne jakne i kapute. Bilo je to zabavno i nezaboravno iskustvo koje je dodatno obogatilo našu turu.

# data[].attributes.headline
🔴⛪🎨 Göreme Open Air Museum – povijest isklesana u stijeni

# data[].attributes.subject
🔴⛪🎨 Göreme Open Air Museum – povijest isklesana u stijeni

# data[].attributes.body
Nakon niza atraktivnih vidikovaca i kulturnih stanica, dan smo nastavili posjetom Göreme Open Air Museum, jednoj od najpoznatijih i najvažnijih povijesnih lokacija u Kapadokiji.

Ovaj muzejski kompleks na otvorenom čini skupina ranokršćanskih crkava, kapela i samostana, svih uklesanih u vulkanske stijene između 10. i 12. stoljeća. Iako izvana djeluju jednostavno, unutrašnjost mnogih crkava krije iznimno očuvane freske koje prikazuju biblijske scene – od rođenja Krista do Posljednje večere. 🎨

Poseban doživljaj daje i ambijent – hodate među stijenama, ulazite u sakralne prostore i doslovno prolazite kroz živu povijest prve kršćanske zajednice u ovom dijelu svijeta.

Ovdje povijest nije iza stakla – ovdje se u njoj hoda. 🏞️✨

# data[].attributes.headline
🔴🐪🧱 Devrent Valley – Dolina mašte i kamenih oblika

# data[].attributes.subject
🔴🐪🧱 Devrent Valley – Dolina mašte i kamenih oblika

# data[].attributes.body
Devrent Valley, poznata i kao Dolina mašte, bila je naša sljedeća stanica – i pravo malo iznenađenje! Ovdje nema povijesnih spomenika, crkava ni podzemnih gradova, ali zato ima cijeli zoološki vrt isklesan prirodom. 🐫🦆🐉

Stijene u ovoj dolini oblikovane su erodiranjem vulkanskog kamena, i svatko u njima može vidjeti nešto drugo – devu, tuljana, pingvina, pa čak i zmaja! Nema vodiča koji vam kaže što gledate – vaša mašta ovdje vodi turu.

Mi smo u jednoj stijeni jasno vidjeli devu (fotografski klasik ove doline), a ostatak ture pretvorio se u zabavnu igru pogađanja oblika.

Nema Kapadokije bez malo mašte – i ova dolina to najbolje dokazuje. ✨

# data[].attributes.body
Sljedeća postaja naše Crvene ture bio je Avanos, šarmantni gradić smješten uz rijeku Kızılırmak, poznat po tisućljetnoj tradiciji lončarstva. Ovdje je glina više od materijala – ona je baština, identitet i svakodnevica.

U radionici koju smo posjetili, gledali smo majstora kako oblikuje glinu na tradicionalnom nožnom lončarskom kolu – s takvom lakoćom i preciznošću da smo svi ostali zadivljeni. 🎨👐

A onda je došao red na nas!
Jedna od sudionica iz Španjolske hrabro je zasukala rukave i okušala se u oblikovanju glinenog oblika – na oduševljenje cijele grupe i podsmijeh majstora koji je brižno nadgledao svaki pokret. Smijeha i simpatije nije nedostajalo.

Avanos nam je pružio priliku da se izravno povežemo s tradicijom, dodirom ruku i glinom između prstiju. 🌀

# data[].attributes.body
💫 Tijekom posjeta Avanosu, uz poznatu lončarsku tradiciju, otkrili smo i nešto posebno – predmete izrađene od tzv. "moonstone" kamena, koji svijetli u mraku. Njegov nježni sjaj stvara čarobnu atmosferu, posebno kada padne noć. ✨

U tamnijem dijelu radionice oduševile su nas i glinene lončanice obložene ovim materijalom, koje su se doslovno pretvarale u svjetleće ukrase. Nismo mogli odoljeti pa smo kupili i narukvice izrađene od ovog neobičnog kamena – suvenir koji će nas zauvijek podsjećati na svjetlucave trenutke iz Avanosa. 🌙🧿

# data[].attributes.headline
🔴🧙‍♂️ Paşabağ – Monks Valley i vilinski dimnjaci

# data[].attributes.subject
🔴🧙‍♂️ Paşabağ – Monks Valley i vilinski dimnjaci

# data[].attributes.body
Naša sljedeća stanica bila je Paşabağ, poznata i kao Dolina redovnika (Monks Valley) – mjesto koje doslovno izgleda kao da je izašlo iz neke bajke. 🌬️🏞️

Ovdje se nalaze najpoznatiji vilinski dimnjaci u Kapadokiji – visoke kamene formacije s „kapama“ na vrhu koje priroda stoljećima oblikuje vjetrom i kišom. No ono što ovo mjesto čini još posebnijim jest činjenica da su u tim stijenama nekad živjeli pravoslavni redovnici, povučeni od svijeta u svojim skromnim „ćelijama“ uklesanima u kamen.

Penjanje po stijenama, istraživanje njihovih unutrašnjih prostora i slušanje priča vodičice o pustinjačkom načinu života koji se ovdje nekoć vodio – sve to stvorilo je dojam da smo zakoračili u neko drugo vrijeme. ⛪

Ne čudi što su upravo ovdje nastale neke od najpoznatijih fotografija Kapadokije! 📷

# data[].attributes.headline
🔴👩‍👧‍👦 Ürgüp – Tri ljepotice i priče koje ne blijede

# data[].attributes.subject
🔴👩‍👧‍👦 Ürgüp – Tri ljepotice i priče koje ne blijede

# data[].attributes.body
Naša iduća postaja Crvene ture bile su čuvene "Tri ljepotice" (Üç Güzeller) kod Ürgüpa – tri kamene formacije koje su jedan od najprepoznatljivijih simbola Kapadokije.

Ove prirodne skulpture, sastavljene od visokih stijena s kamenim "šeširima" na vrhu, smještene su savršeno u nizu – i, prema legendi, predstavljaju majku, oca i dijete. ❤️👨‍👩‍👧

Postoji više verzija priče, ali najpoznatija govori o princezi koja se zaljubila u pastira. Zbog neslaganja njezine obitelji, pobjegli su i dobili dijete. Molili su bogove za zaštitu, pa su – prema predaji – svi troje pretvoreni u kamen kako bi zauvijek ostali zajedno.

Bez obzira vjerujete li u legendu ili ne, pogled na Tri ljepotice ostavlja bez daha – kako zbog prirodnog oblika, tako i zbog simbolike ljubavi i obitelji. 💫

# data[].attributes.headline
🔴🖤💎 Oniks i sultanit – sjaj Kapadokije u kamenu

# data[].attributes.subject
🔴🖤💎 Oniks i sultanit – sjaj Kapadokije u kamenu

# data[].attributes.body
Jedna od postaja naše Crvene ture bila je radionica oniksa, gdje smo imali priliku upoznati se s tradicijom obrade poludragog kamena karakterističnog za područje Kapadokije. Iako nismo prisustvovali praktičnoj demonstraciji, majstori su nam detaljno objasnili postupak izrade, obradu kamena i njegovu važnost u lokalnoj kulturi. 🛠️💬

Uz klasični oniks, posebnu pažnju privukao nam je i sultanit – rijedak turski kamen poznat po tome što mijenja boju ovisno o svjetlosti. 💎🌈 Njegova jedinstvenost dodatno ističe bogatstvo prirodnih resursa ove regije.

Nakon razgledavanja izložbenog prostora, mogli smo vidjeti brojne unikatne komade – od nakita do dekoracija. Uspomenu iz ove radionice ponio je samo onaj tko se odlučio na kupnju, no i samo iskustvo bilo je dovoljno vrijedno i edukativno.

Ova stanica bila je prilika da Kapadokiju doživimo i kroz njezine prirodne dragocjenosti i zanatsko umijeće.

# data[].attributes.headline
🔴🌄 Panoramski pogled za kraj – Göreme u svom prirodnom okviru

# data[].attributes.subject
🔴🌄 Panoramski pogled za kraj – Göreme u svom prirodnom okviru

# data[].attributes.body
Iako je u itineraru bila najavljena Love Valley, naš posljednji pogled na Kapadokiju tog dana bio je s jednog od vidikovaca iznad Göremea – mjesta koje nudi filmski pogled na dolinu, selo i neobične stijene koje Kapadokiju čine svjetski poznatom. 🎬

Umjesto uskih, karakterističnih oblika po kojima je Love Valley prepoznatljiva, pred nama su se otvorile meke konture stjenovitih formacija, s krovićima od stijena, prozorima u tlu i jedinstvenom igrom svjetla i sjene. 👁️‍🗨️✨

Bilo je to idealno mjesto za predah i posljednje fotografije dana – uz šapat vjetra i pejzaž koji ne traži filtere.

Možda nismo kročili u samu Love Valley, ali smo je ugledali u daljini – poput obećanja neke buduće šetnje.
Dan smo zaključili s prizorom koji se pamti više očima nego riječima – širokim pogledom na bajkoviti krajolik Kapadokije, njezine stjenovite oblike i tišinu koja govori više od vodiča. 📸🌅

# data[].attributes.headline
🤝 Službeni posjet Nevşehir İl Millî Eğitim Müdürlüğü

# data[].attributes.subject
🤝 Službeni posjet Nevşehir İl Millî Eğitim Müdürlüğü

# data[].attributes.body
Na predzadnji dan našeg boravka u Kapadokiji, posjetili smo Nevşehir İl Millî Eğitim Müdürlüğü, gdje nas je primio g. Yusuf Yazıcı, ravnatelj županijskog ureda za obrazovanje. Ovaj susret bio je prilika za razmjenu iskustava i ideja o obrazovnim praksama između naših zemalja.

Tijekom sastanka, g. Yazıcı istaknuo je važnost međunarodnih projekata poput Erasmus+ za unaprjeđenje obrazovnih sustava i promicanje kulturne razmjene. Naglasio je kako ovakve inicijative omogućuju učiteljima i učenicima stjecanje novih perspektiva i metoda koje mogu primijeniti u svojim školama.

Više informacija o ovom događaju možete pronaći na službenim stranicama Nevşehir İl Millî Eğitim Müdürlüğü i Kapadokya Muhabiri.

# data[].attributes.headline
🎓 Završni trenuci u školi domaćinu – projekti, certifikati i suveniri

# data[].attributes.subject
🎓 Završni trenuci u školi domaćinu – projekti, certifikati i suveniri

# data[].attributes.body
Nakon službenog posjeta obrazovnim vlastima, vratili smo se u našu školu domaćina – Kapadokya Mesleki ve Teknik Anadolu Lisesi, gdje je uslijedio svečaniji završetak dana.

Najprije su nam predstavljeni projekti i aktivnosti koje škola provodi, a osobito su nas se dojmili načini na koje integriraju turizam, ugostiteljstvo i digitalne alate u svakodnevnu nastavu. Bilo je zanimljivo vidjeti kako učenici kroz projektne zadatke stječu konkretne vještine i razvijaju svijest o održivosti i inovacijama. 🧑‍🍳🌱💡

Potom je uslijedila svečana dodjela certifikata svim sudionicima mobilnosti – trenutak za ponos, zahvalnost i grupne fotografije. 📜📸

Kao znak pažnje, domaćini su nas obradovali i prigodnim suvenirima – sitnicama koje ćemo s osmijehom ponijeti kući kao podsjetnik na Kapadokiju i ovo bogato iskustvo. 🎁🧿

# data[].attributes.headline
🧠 Završni razgovor sa psihologinjom – stručna razmjena koja se nastavlja

# data[].attributes.subject
🧠 Završni razgovor sa psihologinjom – stručna razmjena koja se nastavlja

# data[].attributes.body
Nakon podjele certifikata u školi domaćinu, nastavila sam stručnu razmjenu sa psihologinjom Hacer Arslan, dovršivši razgovor koji smo započele u srijedu. Razgovarale smo o ulozi psihologa u turskim školama, organizaciji savjetodavnog rada, dokumentaciji te vrstama intervencija koje se provode u radu s učenicima i nastavnicima.
Iako je susret bio kratak, bio je iznimno sadržajan, pružajući mi dragocjen uvid u njihove prakse. 🤝📘

# data[].attributes.headline
🔄 Promjena škole – između dogovora i prilagodbe

# data[].attributes.subject
🔄 Promjena škole – između dogovora i prilagodbe

# data[].attributes.body
Nakon stručnog razgovora sa psihologinjom Hacer Arslan, nastavila sam dan posjetom drugoj školi, Mihriban Emin Günel Ortaokulu, kamo me organizatorica vodila s ciljem da mi pruži dodatne sadržaje povezane s temama moje Erasmus akreditacije.

Iako mi je u početnom dogovoru bila obećana škola srodnog profila mojoj vlastitoj, što nažalost nije ispoštovano, ovaj posjet bio je pokušaj ublažavanja tog nedostatka i nadoknade propuštenog sadržaja.

Kao odgovor na moj interes za područja poput održivog razvoja, digitalizacije i inkluzivnog obrazovanja, organizatorica mi je nastojala pružiti uvid u prakse koje te teme stavljaju u fokus – kroz aktivnosti nastavnika i stručnih suradnika u školi koju sam tom prilikom posjetila.

U nastavku donosim nekoliko dojmova i konkretnih primjera iz te škole – od digitalnih sustava poput MEBBİS-a, preko kreativnih radionica s recikliranim materijalima, do razgovora o mentalnom zdravlju učenika i savjetodavnoj praksi.

# data[].attributes.headline
🧑‍💻 Digitalna praksa u obrazovanju – upoznavanje s MEBBİS sustavom

# data[].attributes.subject
🧑‍💻 Digitalna praksa u obrazovanju – upoznavanje s MEBBİS sustavom

# data[].attributes.body
Tijekom posjeta Mihriban Emin Günel Ortaokulu, razgovarala sam sa psihologom Ibrahimom Turkom, koji mi je predstavio MEBBİS (Milli Eğitim Bakanlığı Bilişim Sistemleri) – nacionalni informacijski sustav turskog Ministarstva obrazovanja.
Ovaj sustav omogućuje administrativno i pedagoško praćenje školskih aktivnosti, uključujući vođenje evidencije o učenicima, nastavnicima, planiranju aktivnosti i školskim projektima.

Ibrahim mi je demonstrirao kako se unutar MEBBİS-a prate podaci vezani uz učenike s teškoćama, te izvještaji o savjetodavnom radu školskog psihologa, što mi je dalo jasan uvid u digitalnu organizaciju školskog sustava u Turskoj. 💻📊

# data[].attributes.headline
🧑‍⚕️ Psihološka podrška i inkluzija: iskustvo iz druge škole

# data[].attributes.subject
🧑‍⚕️ Psihološka podrška i inkluzija: iskustvo iz druge škole

# data[].attributes.body
Unatoč jezičnoj barijeri (psiholog Ibrahim Turk ne govori engleski jezik, a prevoditeljica nas je morala ostaviti nasamo), digitalni alati poput ChatGPT-a i Google prevoditelja omogućili su nam dvosmjernu i konkretno usmjerenu komunikaciju – još jedan dokaz kako tehnologija može podržati inkluzivnu praksu i suradnju.
Teme su uključivale i mentalno zdravlje adolescenata, najčešće poteškoće koje primjećuje u praksi te programe koji se provode u preventivne svrhe. 💬🧠📊

# data[].attributes.headline
🌱 Tehnička radionica održivosti – personalizirani dar iz recikliranog drveta

# data[].attributes.subject
🌱 Tehnička radionica održivosti – personalizirani dar iz recikliranog drveta

# data[].attributes.body
Posebno me oduševila radionica u kojoj profesor tehničke kulture izrađuje predmete od recikliranog drveta. Učenici se uključuju u razne faze rada, a proizvodi koje izrađuju imaju i edukativnu i estetsku vrijednost.
Kao znak dobrodošlice, dobila sam drvenu kartu Turske s ugraviranim imenom, a za ravnateljicu svoje škole zamolila sam da izrade i dodatni primjerak.

# data[].attributes.headline
🎁 Održiva umjetnost u praksi: poklon koji priča priču

# data[].attributes.subject
🎁 Održiva umjetnost u praksi: poklon koji priča priču

# data[].attributes.body
Tijekom posjeta Mihriban Emin Günel Ortaokulu, imala sam priliku upoznati se s njihovim pristupom održivosti kroz umjetnost. Ravnatelj škole, koji je ujedno i profesor geografije, poklonio mi je izrezbarenu sliku izrađenu u potpunosti od recikliranog drveta – i okvir i sama slika. 🎨🌿Ova rukotvorina, koju je izradio nastavnik tehničke kulture Çetin Vurdem, predstavlja konkretan primjer kako se održivost može prenijeti kroz umjetnički izraz.

Çetin Vurdem, kao nastavnik tehničke kulture, vodi radionice u školi gdje učenici izrađuju razne predmete od recikliranih materijala, uključujući drvo. Njegov rad i angažman u promicanju održivosti kroz umjetnost prepoznati su i cijenjeni unutar školske zajednice.

Ovaj poklon nije samo suvenir, već simbol zajedničkih vrijednosti i predanosti održivom razvoju. 🌍💚

# data[].attributes.headline
✍️ Zaključno razmišljanje – između očekivanja i vrijednog iskustva

# data[].attributes.subject
✍️ Zaključno razmišljanje – između očekivanja i vrijednog iskustva

# data[].attributes.body
Iako plan Erasmus mobilnosti nije u potpunosti slijedio očekivanja i prethodni dogovor, osobito u dijelu koji se odnosi na odabir škole sličnog profila mojoj, važno mi je bilo iskoristiti sve što mi je bilo dostupno i usmjeriti fokus na ono što mogu naučiti i prenijeti dalje.

Organizatorica je pokušala nadoknaditi propušteno ukazivanjem na prakse vezane uz ciljeve Erasmus+ akreditacije, kao što su održivi razvoj, inovacije i digitalizacija, a ja sam to iskoristila kao priliku da proširim pogled izvan svoje početne vizije.

U konačnici, ovaj predzadnji dan donio mi je vrijedna iskustva, korisne profesionalne kontakte i konkretne primjere iz prakse koje ću moći prenijeti svojim kolegama – ali i učenicima. ✅

# data[].attributes.headline
🧳 Zadnji dan – još jedan pogled, još jedan pozdrav Kapadokiji

# data[].attributes.subject
🧳 Zadnji dan – još jedan pogled, još jedan pozdrav Kapadokiji

# data[].attributes.body
Posljednji dan naše Erasmus avanture u Kapadokiji bio je posvećen opuštenom oproštaju, slobodnim aktivnostima i pripremama za povratak – svatko prema svojem ritmu, rasporedu leta i unutarnjoj potrebi za još kojim trenutkom ovog bajkovitog prostora. ✈️🌤️

Ja sam svoj dan odlučila posvetiti još jednom posjetu Göremeu – mjestu koje mi se tih dana uvuklo pod kožu. Bez žurbe, bez rasporeda, samo šetnja kroz poznate ulice, pogled prema stijenama koje više nisu strane i mir koji dolazi tek kad znaš da si s nečim povezan. 🏞️🧡

Oproštaji su rijetko jednostavni, ali ovaj je bio ispunjen zahvalnošću. Za nova znanja, susrete, izazove, ali i za trenutke tišine i samoće s pogledom na pejzaž koji ne zaboravljaš lako.

Kapadokijo, hvala ti na svemu – i na lekcijama i na ljepoti.
Vidimo se možda opet, na nekoj drugoj stazi, u nekom drugom projektu… ali s istim osmijehom. 😊